Nasjonal jazzscene

Nasjonal jazzscene er en stiftelse som driver konsertscenen Victoria i Karl Johans gate i Oslo. Konsertprogrammet favner hele jazzsjangeren og er støtta av Kulturdepartementet.

Jazzscenen blei etablert på initiativ fra Norsk Jazzforum, som på slutten av 1990-tallet lanserte planen om et slikt samlingssted.«Han skal gjøre Norsk Jazzforum mer synlig», Aftenposten 25. juni 1999. I 2003 ga Norsk kulturråd et tilskudd på en halv million kroner til videreutvikling av Jazzforumets prosjekt, som da omfatta to scener med ulik profil, Blå og Smuget.St.prp. nr. 63, 2003–2004: Tilleggsbevilgninger og omprioriteringer i statsbudsjettet medregnet folketrygden 2004, side 34. Året etter blei også scenene på klubbene Cosmopolite og Herr Nilsen inkludert i prosjektet.«– Kulturmeldinga en revolusjon for jazzen», Dagbladet 4. april 2004. Smuget gikk seinere samme år ut av samarbeidet.

I 2005 kom jazzscenen inn på statsbudsjettet. Kulturdepartementet og Kulturrådet ønska at scenen skulle ha bare ett spillested, og Norsk Jazzforum falt da ned på Cosmopolite. Åpningskonserten var 15. september 2005.«Nyopprustede Cosmopolite er blitt Nasjonal jazzscene», Dagbladet 15. august 2005. Året etter blei tidligere kulturminister Valgerd Svarstad Haugland valgt til styreleder i Nasjonal jazzscene.«Valgerd ny jazzverge», Dagbladet 21. juli 2006. Samme høst utvida Cosmopolite med biscenen Belleville. Disse to stedene utgjorde så jazzscenen fram til våren 2008. Da måtte klubbene flytte fra lokalene i Møllergata, ettersom gårdeieren valgte å bygge om til hotell.

Mens Cosmopolite og Belleville flytta til Soria Moria på Torshov, valgte Nasjonal jazzscene å bli i sentrum. Stiftelsen leide da de tidligere kino- og teaterlokalene Victoria på Karl Johan.«Ny jazzscene midt på Karl Johan», Dagbladet 5. desember 2007.

 Referanser 

 Eksterne lenker 
 Nasjonal jazzscenes nettsted

Kategori:Norsk jazz
Kategori:Konsertlokaler i Norge